張寧 (景泰進士)

張寧（），字靖之，號方洲，浙江湖州府德清縣人，軍籍，嘉興府海鹽縣學武生。明朝政治人物。

 生平 
正統十二年（1447年）丁卯科浙江鄉試第十一名舉人，景泰五年（1454年）甲戌科二甲進士，授禮科給事中。明英宗奪門復辟後，曹吉祥、石亨竊政，事關禮部者，張寧均朝中裁損，英宗遂知。當時朝鮮王朝與相鄰的毛憐衛仇殺，詔令張寧同都指揮武忠調解。升禮科都給事中。

因救王徽而得罪給事中李賢，出為福建汀州府知府，有政績。以病免歸。家居三十年，言者屢薦，終不復召（清）張廷玉等，《明史（中華書局點校本）》（卷180）：張寧，字靖之，海鹽人。景泰五年進士。授禮科給事中。七年夏，帝從唐瑜等奏，考核南京大小諸臣。寧言：「京師尤根本地，不可獨免。」又言：「京衛帶俸武職，一衛至二千余人，通計三萬余員。歲需銀四十八萬，米三十六萬，並他折俸物，動經百萬。耗損國儲，莫甚於此。而其間多老弱不嫻騎射之人。莫若簡可者，補天下都司、衛所缺官，而悉汰其余。」議格不行。帝得疾，適遇星變，詔罷明年元會，百官朝參如朔望。寧言：「四方來覲，不得一睹天顏，疑似之際，必至訛言相驚，願勉循舊典，用慰人心。」帝疾不能從，而「奪門」之變作。天順中，曹、石竊柄。事關禮科者，寧輒裁損，英宗以是知寧。朝鮮與鄰部毛憐衛仇殺，詔寧同都指揮武忠往解。寧辭義慷慨，而忠驍健，張兩弓折之，射雁一發墜，朝鮮人大驚服，兩人竟解其仇而還。中官覃包邀與相見，不往。尋擢都給事中。憲宗初禦經筵，請日以《大學衍義》進講。是年十月，皇太後生辰，禮部尚書姚夔仍故事，設齋建醮，會百官赴壇行香。寧言無益，徒傷大體，乞禁止。帝嘉納之。未幾，給事中王徽以牛玉事劾大學士李賢，得罪。寧率六科論救，由是浸與內閣忤。會王竑等薦寧堪僉都御史清軍職貼黃，與嶽正並舉。得旨，會舉多私，皆予外任。寧出為汀州知府，以簡靜為治，期年善政具舉。寧才高負誌節，善章奏，聲稱籍甚。英宗嘗欲重用之，不果。久居諫垣，不為大臣所喜。既出守，益郁郁不得誌，以病免歸。家居三十年，言者屢薦，終不復召。無子。有二妾。寧沒，剪發誓死，樓居不下者四十年。詔旌為「雙節」。。

 著作 
有《方洲雜言》、《方洲集》、《讀史錄》、《奉使錄》等。

家族
曾祖張仲山。祖父張文俊。父張翥。母丁氏。具慶下。弟張寬。娶唐氏，繼娶王氏。

 参考文献 

Category:明朝禮科給事中
Category:明朝禮科都給事中
Category:明朝汀州府知府
Category:明朝赴朝鮮使臣
Category:海盐人
Ning
Category:正統十二年丁卯科浙江鄉試舉人